ພວກຝ່າຍຄ້ານປະທ້ວງ ຄັ້ງໃຫຍ່ ຢູ່ຊີເຣຍໃນມື້ນີ້ (ເບິ່ງວີດິໂອ)
ການປະທ້ວງໃນມື້ນີ້ ອາດເປັນຄັ້ງໃຫຍ່ສຸດ ເທົ່າທີ່ເຄີຍມີມາ ຢູ່ໃນຊີເຣຍ
ພວກນັກເຄື່ອນໄຫວເພື່ອປະຊາທິປະໄຕໃນຊີເຣຍພວມ ວາງແຜນຈັດການໂຮມຊຸມນຸມປະທ້ວງຂະໜາດໃຫຍ່ຕໍ່ ຕ້ານປະທານາທິບໍດີ Bashar al-Assad ຂຶ້ນໃນທົ່ວ ປະເທດໃນວັນສຸກມື້ນີ້ ທັງໆທີ່ເມື່ອໄວໆມານີ້ ທ່ານໄດ້ ດຳເນີນການເພື່ອເປັນການສະໜອງຕອບຕໍ່ຄວາມຮຽກ ຮ້ອງຕ້ອງການຂອງພວກເຂົາເຈົ້າ ມີການສົ່ງກຳລັງຮັກສາຄວາມສະຫງົບໄປຮັກສາການຢູ່ ຕາມຫົວເມືອງຕ່າງໆຮວມ ທັງເມືອງ Homs ໃນພາກ ກາງຂອງຊີເຣຍຊຶ່ງໄດ້ກາຍເປັນຈຸດສູນກາງຂອງຂະບວນ ການປະທ້ວງນັ້ນ ການລົງຂ່າວທາງ Facebook ເພື່ອເຕົ້າໂຮມພວກສະ ໜັບສະໜຸນເອີ້ນການປະທ້ວງໃນມື້ນີ້ວ່າ ເປັນການປະ ທ້ວງໃນ “ວັນສຸກສັກສິດ” ຊຶ່ງໝາຍເຖິງວັນພັກທີ່ສຳຄັນ ທາງສາສະໜາຄຣິສຕ໌ ຮູບທີ່ພິມເຜີຍແຜ່ທາງເວັບໄຊທ໌ ສະແດງໃຫ້ເຫັນຮູບພາບຕ່າງໆຂອງຊາວຄຣິສຕຽນ ແລະຊາວມຸສລິມແລະຄຳເວົ້າທີ່ຂຽນວ່າ “ຫົວໃຈນຶ່ງດຽວ ມືນຶ່ງດຽວ ເປົ້າໝາຍນຶ່ງດຽວ ” ການປະທ້ວງທີ່ວ່ານີ້ມີຂຶ້ນນຶ່ງມື້ຫຼັງຈາກທ່ານ Assad ໄດ້ລົງນາມໃນດຳລັດສະບັບນຶ່ງເພື່ອ ສິ້ນສຸດການປະກາດໃຊ້ກົດພາວະສຸກເສີນທີ່ມີມາເປັນເວລາເກືອບ 50 ປີ ນີ້ແມ່ນການເຄື່ອນໄຫວຄັ້ງຫຼ້າສຸດໃນການສະແດງອອກຊຶ່ງຄວາມປາດຖະໜາໃນການຢາກ ສ້າງຄວາມປອງດອງຊາດຂອງຜູ້ນຳຊີເຣຍໃນໄລຍະຫຼາຍໆອາທິດຜ່ານມານີ້ຂະນະທີ່ທ່ານ ປະເຊີນກັບການຄັດຄ້ານຫຼາຍຂຶ້ນຕໍ່ລັດຖະບານຂອງທ່ານ ອົງການນິລະໂທດກຳສາກົນກ່າວວ່າ ການປະທ້ວງໃນວັນສຸກມື້ນີ້ອາດຈະເປັນການປະ ທ້ວງທີ່ໃຫຍ່ທີ່ສຸດ ເທົ່າທີ່ເຄີຍມີມາ ແລະເຕືອນບໍ່ໃຫ້ພວກເຈົ້າໜ້າທີ່ຕອບໂຕ້ແບບຮຸນ ແຮງ ອົງການນິລະໂທດກຳສາກົນກ່າວວ່າມີຫຼາຍກວ່າ 228 ຄົນໄດ້ເສຍຊີວິດໃນການ ປາບປາມພວກປະທ້ວງຂອງລັດຖະບານນັບແຕ່ເດືອນແລ້ວນີ້ເປັນຕົ້ນມາ